
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


91468/1382/86 (1) 


Γενικοί όροι διεξαγωγής δημόσιων μειοδοτικών διαγωνι¬ 
σμών μίσθωσης άγονων ταχυδρομικών γραμμών. 

Ο ΤΠΟΤΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη : 

Τη διάταξη του άρθρου 177 παραγ. 2 του ΝΔ 187/1973 
«περί του Κώδικα Δημόσιου Ναυτικού Δίκαιου (ΦΕΚ 
261 Α/1973), αποφασίζουμε : 

Καθορίζουμε ως εξής τους Γενικούς όρους διενέργειας 
των δημόσιων μειοδοτικών διαγωνισμών για τη μίσθωση 
των άγονων ταχυδρομικών γραμμών. 

I. ΔΙΑΚΗΡΥΞΗ ΔΙΑΓΩΝΙΣΜΟΥ - ΔΗΜΟΣΙΟΤΗΤΑ 
1. Η διακήρυξη του διαγωνισμού ανακοινώνεται με τοι¬ 
χοκόλληση στο πίνακα ανακοινώσεων του ΥΕΝ και απο- 
στέλλεται στο Υπουργείο Μεταφορών - Επικοινωνιών 


(Δ/νση Ταχυδρομείων) ΕΛ-ΤΑ (Δ/νση Εκμετάλλευσης), 
στη Πανελλήνια Ένωση Φορτηγών Πλοίων, ξύλινων και 
σιδερένιων μέχρι 500 ΚΟΧ, στις κατά τόπους Λιμενικούς 
Αρχές και Ταχυδρομικά Γραφεία, προκειμένου να τοίχο- 
κοληθεί στους πίνακες ανακοινώσεων των Υπηρεσιών αυτών 

1 και να γνωστοποιηθεί και με κάθε άλλο πρόσφορο μέσο. 
Η διακήρυξη μπορεί να περιλαμβάνει και προδιαγραφές 

2 πλοίων που κρίνονται κατάλληλα για την εξυπηρέτηση 
συγκεκριμένης άγονης ταχυδρομικής γραμμής. 

3 II. ΔΙΚΑΙΩΜΑ ΣΥΜΜΕΤΟΧΗΣ 

2. Στους παραπάνω διαγωνισμούς που προκηρύσσονται 

4 γίνονται δεκτοί πλοιοκτήτες ή εφοπλιστές επιβατηγών 
σκαφών, και σε περίπτωση έλλειψης αυτών, ελληνικών 

- φορτηγών και αλιευτικών πλοίων ή και πλοιαρίων. Αυτοί 
° μπορούν να παρουσιάζονται αυτοπροσώπως ή με αντιπρο- 
Φ σώπους κατάλληλα εξουσιοδοτημένους. 

III. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

3. Όσοι επιθυμούν να λάβουν μέρος στον διαγωνισμό 
που προκηρύσσεται πρέπει να υποβάλλουν στην τοπική 
Λιμενική Αρχή μέχρι τη 12.00 ώρα της προηγουμένης 
της ημερομηνίας διενέργειας του διαγωνισμού, τα εξής 
δικαιολογητικά : 

α) Αίτηση συμμετοχής θα περιλαμβάνει τα στοιχεία 
του σκάφους που προσφέρεται για μίσθωση συγκεκριμένης 
γραμμής ή γραμμών (Όνομα, Λιμάνι και Αριθμός Νηολο¬ 
γίου, ΚΟΧ) και θα συνοδεύεται με δήλωση ανεπιφυλάκτης 
αποδοχής των όρων της διακήρυξης του διαγωνισμού και 
της παρούσας. 

β) Πιστοποιητικό της αρμόδιας Αρχής από το οποίο 
θα προκύπτει ότι ο αϊτών είναι πλοιοκτήτης ή νόμιμος 
εκπρόσωπος αυτού ή της πλοιοκτήτριας εταιρείας που νομι¬ 
μοποιείται για την μίσθωση του προσφερόμενου σκάφους. 

γ) Αντίγραφο του Πρωτοκόλλου Επιθεωρήσεως του σκά¬ 
φους που έχει εκδόσει η ΕΕΠ. 

δ) Πιστοποιητικό Ποινικού Μητρώου από το οποίο 
να προκύπτει ότι ο μετέχων στο διαγωνισμό δεν έχει κατα¬ 
δικαστεί για οποιοδήποτε κακούργημα σε βαθμό πλημμε¬ 
λήματος για κλοπή, απάτη ή υπεξαίρεση. Σε περίπτωση 
αδυναμίας έγκαιρης προσκόμισης του παραπάνω πιστο¬ 
ποιητικού, γίνεται δεκτή υπεύθυνη δήλωση του Ν. 105/ 
1969 και εφόσον ανακηρυχθεί τελευταίος μειοδότης, υπο- 
χρεούται να υποβάλλει το πιστοποιητικό ποινικού μητρώου 
πριν από την κατάρτιση της μισθωτήριας σύμβασης. 

ε) Δήλωση του Ν. 105/1969 ότι ο μετέχων δεν έχει 
κηρυχθεί έκπτωτος μέχρι τότε από σύμβαση μίσθωσης 
θαλάσσιας ταχυδρομικής γραμμής. 

στ) Εγγύηση όπως αυτή καθορίζεται με την διακήρυξη 
του διαγωνισμού. 














3582 


ΕΦΗΜΕΡΙΣ ΤΗΣ ΚΥ ΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 


IV. ΣΥΓΚΡΟΤΗΣΗ ΕΠΙΤΡΟΠΗΣ ΔΙΑΓΩΝΙΣΜΟΥ 

4. Ο μειοδοτικός διαγωνισμός διενεργείται δημόσια στο 
τοπικό Λιμενικό Κατάστημα ενώπιον επιτροπής που συγκρο¬ 
τείται με απόφαση του Προϊσταμένου της Λιμενικής Αρχής 
που καθορίζεται με απόφαση του ΥΕΝ περί προκήρυξης 
του διαγωνισμού και αποτελείται από τον Προϊστάμενο της 
Λιμενικής Αρχής ως Πρόεδρο, τον Προϊστάμενο της Τα¬ 
χυδρομικής Υπηρεσίας και ένα εκπρόσωπο της τοπικής 
Δημοτικής ή Κοινοτικής Αρχής ή ενός Δημόσιου Υπάλληλου 
σαν-μέλη. Ο Προϊστάμενος της Λιμενικής Αρχής με ανα¬ 
κοίνωση που βγάζει τέσσερις (4) ημέρες τουλάχιστο πριν 
τη διεξαγωγή του διαγωνισμού και ανακοινώνει με τοιχο¬ 
κόλληση έξω από το Λιμενικό Κατάστημα ή τον συνήθη 
χώρο, παραθέτει πλήρη στοιχεία του διαγωνισμού (Γραμμή, 
απαιτούμενο σκάφος, αριθμό δρομολογίων, περίοδο μίσθω¬ 
σης, ημερομηνία και ώρα έναρξης και λήξης του διαγωνι¬ 
σμού). 

V. ΔΙΕΞΑΓΩΓΗ ΔΙΑΓΩΝΙΣΜΟΥ 

5. α) Εάν κατά τη διάρκεια διεξαγωγής του διαγωνισμού 
που καθορίζεται από την ανακοίνωση του προηγούμενου 
όρου δεν υπάρξουν προσφορές ο διαγωνισμός παρατείνεται 
επί μία (1) ώρα μετά το πέρας της οποίας η συνεδρίαση 
της Επιτροπής τερματίζεται. 

β) Οι προσφορές γίνονται προφορικά ξεχωριστά για 
κάθε γραμμή και το μίσθωμα προσφέρεται για το δρομο¬ 
λόγιο ή τις προσεγγίσεις που καθορίζονται στη διακήρυξη. 
Επιτρέπεται η προσφορά περισσότερων του ενός σκαφών 
για κάθε γραμμή από κάθε μειοδότη εφόσον αυτά είναι 
της ίδιας κατηγορίας. 

γ) Σε περίπτωση υποβολής ενστάσεων για κακή συμ¬ 
μετοχή στον διαγωνισμό κ.λπ. η Επιτροπή διακόπτει 
προσωρινά το διαγωνισμό, για όσο χρόνο απαιτείται να 
αποφασίσει επί της ενστάσεως που υποβλήθηκε. Οι απο¬ 
φάσεις της επιτροπής για τις υποβαλλόμενες ενστάσεις 
είναι τελεσίδικες. 

δ) Για τη διενέργεια του διαγωνισμού καταρτίζεται 
σχετικό πρακτικό στο οποίο αναγράφονται οι προσφορές 
των μειοδοτών κατά γραμμή. Στο ίδιο πρακτικό αναγρά¬ 
φονται οι τυχόν ενστάσεις που υποβλήθηκαν και οι αποφά¬ 
σεις της Επιτροπής. Επίσης η Επιτροπή στο πρακτικό 
μπορεί να αναφέρει εάν τα αποτελέσματα του διαγωνισμού 
κρίνονται συμφέροντα για το Δημόσιο η κρίση όμως της 
Επιτροπής δεν δεσμεύει το ΥΕΝ όσον αφορά την κατα- 
κύρωση ή μη του αποτελέσματος. 

VI. ΑΝΤΙΠΡΟΣΦΟΡΕΣ 

6. Κατά τη διεξαγωγή των μειοδοτικών διαγωνισμών, 
αντιπροσφορές δεν γίνονται δεκτές. 

VII. ΕΠΑΝΑΛΗΨΗ ΜΕΙΟΔΟΤΙΚΟΥ ΔΙΑΓΩΝΙΣΜΟΥ 
' ΛΟΓΩ ΜΗ ΠΡΟΣΕΛΕΥΣΗΣ ΕΝΔΙΑΦΕΡΟΜΕ¬ 
ΝΩΝ. 

7. Για όσες γραμμές δεν προσήλθαν μειοδότες, ο διαγω¬ 
νισμός επαναλαμβάνεται από την ίδια επιτροπή μετά από 
εξ (6) ημέρες, την ίδια ώρα και στον ίδιο τόπο. 

8. Σε περίπτωση μη προσέλευσης μειοδοτών με τις ίδιες 
προϋποθέσεις του προηγούμενου όρου πραγματοποιείται 
δεύτερος και τρίτος επαναληπτικός διαγωνισμός. 

9. Οι επαναληπτικοί διαγωνισμοί ανακοινώνονται με 
τοιχοκόλληση έξω από το Λιμενικό Κατάστημα ή στον 
συνήθη πίνακα ανακοινώσεων αυτού που περιλαμβάνει τα 
στοιχεία του όρου 4. Η ανακοίνωση γίνεται με μέριμνα 
του Προέδρου της επιτροπής του όρου 4, προ τεσσάρων 
(4) ημερών τουλάχιστο από την ημερομηνία διεξαγωγής 
κάθε διαγωνισμού. 

VIII. ΔΙΑΔΙΚΑΣΙΑ ΕΓΚΡΙΣΗΣ ΠΡΑΚΤΙΚΩΝ 

10. Μετά τη διεξαγωγή κάθε διαγωνισμού, ο Πρόεδρος 
της κατά τον όρον 4 επιτροπής αναφέρει με σήμα στο ΥΕΝ 
τα εξής στοιχεία για κάθε άγονη γραμμή : 

α) Στη περίπτωση που δεν εμφανίστηκε κανείς μειοδότης 


αναφέρει απλά το γεγονός και ενεργεί στη συνέχεια επανα¬ 
ληπτικούς διαγωνισμούς. 

β) Στη περίπτωση εμφάνισης ενός ή περισσοτέρων μειο¬ 
δοτών αναφέρει για κάθε έναν : 

-Πλήρη στοιχεία σκάφους (Ε/Γ, Φ/Γ, Α/Κ) όνομα, 
λιμάνι και αριθμό νηολόγησης, κοχ, ταχύτητα. 

- Στοιχεία μειοδότη (επώνυμο, όνομα, Δ/νση κατοικίας). 

- Την κατά μήνα αποζημίωση. 

-Τα αποτελέσματα του ελέγχου των δικαιολογητικών 
ότι πληρούν τους όρους της διακήρυξης. 

- Την άποψη της επιτροπής εάν συμφέρει ή όχι στο 
Δημόσιο το αποτέλεσμα του διαγωνισμού. 

11. Τα βάσει των παραπάνω αναφορών αποτελέσματα 
των διαγωνισμών αξιολογούνται από την Υπηρεσία η οποία 
και εισηγείται στον Υπουργό Εμπορικής Ναυτιλίας : 

α) Την μη επανάληψη του διαγωνισμού στις περιπτώσεις 
που υπάρχει μεν ένας μειοδότης πλην όμως η προσφορά 
του κρίνεται συμφέρουσα στο δημόσιο. Εφόσον ο Υπουργός 
συμφωνήσει με την υπηρεσιακή εισήγηση, ειδοποιείται ο 
Πρόεδρος της επιτροπής του όρου 4 να υποβάλλει το σχετικό 
πρακτικό και τα λοιπά δικαιολογητικά. Ο Υπουργός μπο¬ 
ρεί να εγκρίνει την έναρξη εξυπηρέτησης της γραμμής πριν 
από τη Γνωμοδότηση της Επιτροπής Ακτοπλοϊκών Συγκοι¬ 
νωνιών ή της κατάρτισης της μισθωτήριας σύμβασης με 
την επιφύλαξη της τήρησης του όρου 12 της παρούσας. 

β) Τη μη επανάληψη του διαγωνισμού στις .περιπτώσεις 
που υπάρχουν περισσότεροι μειοδότες με την ίδια προσφορά 
και το αποτέλεσμα κρίνεται συμφέρον για το δημόσιο και 
την επιλογή αυτού που προσφέρει το καταλληλότερο σκά¬ 
φος από πλευράς κατηγορίας, .κοχ. και ταχύτητας. Εφόσον 
ο Υπουργός συμφωνήσει με την Υπηρεσιακή Εισήγηση 
μπορεί να ακολουθηθεί η διαδικασία της προηγούμενης 
παραγράφου α. 

γ) Την πρόσκληση του τελευταίου μειοδότη να μειώσει 
το προσφερόμενο μίσθωμα. Εφόσον αυτός αποδεχτεί, δια- 
τάσσεται ο Πρόεδρος της επιτροπής του όρου 4 να υποβάλλει 
τα σχετικά πρακτικά και τα δικαιολογητικά στο ΥΕΝ 
και στη συνέχεια ακολουθείται η διαδικασία της περίπτωσης 
α' του παρόΜτος όρου. 

δ) Σε όσες περιπτώσεις το αποτέλεσμα του διαγωνισμού 
δεν κρίνεται συμφέρον για το δημόσιο από την Υπηρεσία 
ή τον Υπουργό Εμπορικής Ναυτιλίας, ο Πρόεδρος της Επι¬ 
τροπής του όρου 4 διατάσσεται να επαναλάβει τον διαγωνισμό 
με τη διαδικασία του όρου 14. Στη περίπτωση αυτή δεν 
υποβάλλονται στο. ΥΕΝ πρακτικά διενέργειας του διαγω¬ 
νισμού. Εννοείται ότι τα πρακτικά θα υποβληθούν στη συνέ¬ 
χεια εφόσον συντρέξουν οι περιπτώσεις των παραπάνω α, 
β, ή γ του παρόντα όρου. 

ε) Ο ΥΕΝ δεν υποχρεώνεται να κατακυρώσει το απο¬ 
τέλεσμα του διαγωνισμού στον τελευταίο μειοδότη του δια¬ 
γωνισμού, αλλά μπορεί να επιλέξει και άλλον που μετείχε 
και προσέφερε για τη γραμμή μεγαλύτερο μίσθωμα εφόσον 
το πλοίο του κρίνεται περισσότερο κατάλληλο για την εξυ¬ 
πηρέτηση της συγκεκριμένης γραμμής. 

12. Τα πρακτικά των διαγωνισμών και τα σχετικά δι- 
καιολογητικά, μόλις περιέλθουν στο ΥΕΝ γίνεται έλεγχος 
από πλευράς πληρότητας. Εφόσον βρεθούν πλήρη, το θέμα 
εισάγεται στην κατά το άρθρο 171 παρ. 4 του ΚΔΝΔ Γνω- 
μοδοτική Επιτροπή Ακτοπλοϊκών Συγκοινωνιών η οποία 
μετά εισήγηση της Υπηρεσίας γνωμοδοτεί εάν το αποτέ¬ 
λεσμα του διαγωνισμού είναι συμφέρον ή όχι για το δημό¬ 
σιο. Η γνωμοδότηση υποβάλλεται στον Υπουργό Εμπορι¬ 
κής Ναυτιλίας χωρίς να είναι υποχρεωτική γι’ αυτόν. Στη 
συνέχεια μπορούν να προκύψουν οι εξής περιπτώσεις : 

α) Απόφαση του Υπουργού Εμπορικής Ναυτιλίας για 
κατακύρωση του αποτελέσματος του διαγωνισμού που έγινε 
σαν συμφέροντα το δημόσιο. Στη περίπτωση αυτή και εφό¬ 
σον ο μειοδότης·είχε αρχίσει την εξυπηρέτηση της γραμμής 
κατά τα οριζόμενα στον όρο ΙΙ-α-β-γ, η σύμβαση που 
καταρτίζεται έχει αναδρομική ημερομηνία, από τότε που 
άρχισε η εξυπηρέτηση της γραμμής. 

β) Απόφαση του Υπουργού Εμπορικής Ναυτιλίας για μη 
κατακύρωση του αποτελέσματος και επανάληψη του δια¬ 
γωνισμού. Στη περίπτωση αυτή εφόσον ο μειοδότης άρχισε 
ήδη την εξυπηρέτηση της γραμμής κατά τα οριζόμενα στον 
όρο II - α - β - γ, δεν νομιμοποιείται για τη λήψη αποζη¬ 
μίωσης για την εξυπηρέτηση της γραμμής στο ενδιάμεσο 
διάστημα. 

13. Εφόσον τα δικαιολογητικά δεν βρεθούν πλήρη, δια- 
τάσσεται ο Πρόεδρος της Επιτροπής του όρου 4 όπως σε 
ορισμένη προθεσμία καλέσει τον τελευταίο μειοδότη να τα 
συμπληρώσει. Εφόσον τα δικαιολογητικά συμπληρωθούν 
ακολουθείται η διαδικασία του όρου 12. Εφόσον τα δικαιο- 
λογητικά δεν συμπληρωθούν διενεργείται νέος μειοδοτικός 
διαγωνισμός και εφόσον έχει γίνει έναρξη εξυπηρέτησης της 
γραμμής κατά τα οριζόμενα στον όρο II - α - β - γ δεν 
χορηγείται αποζημίωση για το ενδιάμεσο διάστημα. 

IX. Επανάληψη μειοδοτικού διαγωνισμού εφόσον το 
προσφερόμενο μίσθωμα κρίνεται ότι δεν συμφέρει το δη¬ 
μόσιο : 

14. α) Σε όσες περιπτοδσεις κατά το κεφάλαιο VIII, προ- 
βλέπεται επανάληψη του διαγωνισμού, αυτή διενεργείται 
μετά διαταγή του ΪΈΝ προς τον Πρόεδρο της επιτροπής του 
όρου 4. Ο επαναληπτικός διαγωνισμός διενεργείται από την 
ίδια επιτροπή, στον ίδια τόπο, σε ημερομηνία που καθορίζει 
η διαταγή ΥΕΝ και ώρα που καθορίζει η Επιτροπή σύμ¬ 
φωνα με τον όρο 5 οριζόμενα. 

β) Ο επαναληπτικός διαγωνισμός ανακοινώνεται κατά τα 
οριζόμενα στον όρο 4. 

γ) Μετά από κάθε επαναληπτικό διαγωνισμό ο Πρόε¬ 
δρος της Επιτροπής του όρου 4 ενεργεί σύμφωνα με τα 
οριζόμενα στον όρο 10 και ακολουθεί στη συνέχεια - και 
ανάλογα με το αποτέλεσμα που θα προκόψει - τη διαδικα¬ 
σία των όρων 11, 12, 13. 

δ) Εφόσον στον παραπάνω επαναληπτικό διαγωνισμό ή 
δεν προσέλθει μειοδότης ή το αποτέλεσμα κριθεί ασύμφορο 
για το Δημόσιο, το ΥΕΝ μπορεί να πιατάξει τη διενέργεια 
μέχρι τριών (3) ακόμη επαναληπτικών διαγωνισμών με 
την τήρηση της διαδικασίας της περίπτωσης α του παρόν¬ 
τα όρου. 

X. Έκδοση απόφασης μίσθωσης : 

15. Μετά την κατά τον όρο 12 απόφαση του Υπουργού 
Εμπορικής Ναυτιλίας για έγκριση του αποτελέσματος του 
διαγωνισμού, εκδίδεται απόφαση μίσθωσης της γραμμής. 
Η απόφαση εκδίδεται μέσα σε προθεσμία μέχρι τριάντα 
(30) ημέρες από την ημερομηνία γνωμοδότησης της ΓΕΑΣ. 
Μετά την πάροδο της παραπάνω προθεσμίας και εφόσον 
εξαντλήθηκαν οι μειοδοτικοί διαγωνισμοί κατά το Κεφά¬ 
λαιο VII, η δεν. διενεργούνται επαναληπτικοί διαγωνισμοί 
κατα το κεφάλαιο IX, η γραμμή θεωρείται ότι δεν κατα¬ 
κυρώθηκε. 

16. Εφόσον ο Υπουργός αποδεχθεί το αποτέλεσμα του 
διαγωνισμού σαν συμφέρον για το δημόσιο , μετά την κα¬ 
τά τον προηγούμενο όρο γνωμοδότηση της ΓΕΑΣ, η Υπη¬ 
ρεσία μπορεί πριν από την έκδοση της απόφασης μίσθωσης, 
να εγκρίνει την έναρξη δρομολογίων με σήμα προς τη Λι¬ 
μενική Αρχή του αφετήριου λιμανιού και στη Λιμενική Αρχή 
που έκανε το διαγωνισμό εφόσον είναι διαφορετική. Στη περί¬ 
πτωση αυτή η σύμβαση μίσθωσές που καταρτίζεται στη 
συνέχεια αναδράμει στο χρόνο έναρξης των δρομολογίων. 
Στον ίδιο χρόνο αναδράμει η μισθωτήρια σύμβαση εφόσον 
η, έναρξη των δρομολογίων πραγματοποιήθηκε προ της 
σύγκλησης της ΓΕΑΣ κατά τον όρο II οριζόμενα. 

XI. Υπογραφή Μισθωτηρίου' σύμβασης : 

17. Μέσα σε προθεσμία τριάντα (30) ημερών από την 
έκδοση της απόφασης μίσθωσης, αυτός στον οποίο κατα¬ 
κυρώθηκε το αποτέλεσμα του διαγωνισμού, αποκαλούμενος 
στο έξης «αναδοχος» υποχρεούται να παρουσιαστεί στη Λι¬ 
μενική Αρχή που έγινε ο διαγωνισμός και να υπογράψει τη 
σύμβαση μίσθωσης με τον Προϊστάμενο της Λιμενικής Αρ¬ 
χής, ο οποίος ενεργεί ως αντιπρόσωπος του Υπουργού Εμ¬ 
πορικής Ναυτιλίας που εκπροσωπεί το Δημόσιο. 


18. Ο Προϊστάμενος της Λιμενικής Αρχής μπορεί με 
πρωτοβουλία του ή μετά διαταγή του ΥΕΝ να τάξει στον 
ανάδοχο συντομώτερο χρονικό διάστημα από τις τριάντα 
(30) ημέρες, για την υπογραφή της μισθωτήριας σύμβασης. 

19. Στη περίπτωση που ο ανάδοχος δεν παρουσιαστεί για 
υπογραφή της μισθωτήριας σύμβασης στην οριζόμενη προ¬ 
θεσμία στους όρους 16 ή 17, χάνει το δικαίωμα εξυπηρέ¬ 
τησης της γραμμής και κάθε απαίτηση για μισθώματα λόγω 
έναρξης δρομολογίων πριν από την υπογραφή της σύμβασης 
μίσθωσης. 

20. Εφόσον συντρέξει η παραπάνω περίπτωση το ΥΕΝ 
μπορεί να αναθέσει την .εξυπηρέτηση της γραμμής απ’ ευ¬ 
θείας σε άλλον ανάδοχον μετά συνεννόηση με τον προϊστά¬ 
μενο της κατά τον όρο 4 Λιμενικής Αρχής, ο οποίος στη συ¬ 
νέχεια θα συνεννοηθεί με την αρμόδια Ταχυδρομική Υπηρε¬ 
σία. Εφόσον η δαπάνη που θα προκόψει θα είναι μεγαλύ¬ 
τερη από εκείνη που θα καταβαλόταν στον μη προσελθόντα 
για την υπογραφή της σύμβασης μίσθωσης ανάδοχο, ο τε¬ 
λευταίος είναι αστικά υπεύθυνος για την καταβολή της 
διαφοράς σ’ αυτόν που ανέ^αβε προσωρινά την εξυπηρέ¬ 
τηση της γραμμής. Η απαίτηση αυτού που ανέλαβε προ¬ 
σωρινά την εξυπηρέτηση της γραμμής, πιστοποιείται με 
βεβαίωση της Λιμενικής Αρχής. 

XII. Υποχρεώσεις αναδόχου : 

21. Ο ανάδοχος κατά τη διάρκεια της μίσθωσης, υπο- 
χρεούται : 

α) Να εξυπηρετεί τη γραμμή με το συμβατικό σκάφος, 
μπορεί δε σε περίπτωση ακινησίας του για οποιονδήποτε 
λόγο να αντικαθιστά τούτο με άλλο μετά από έγκριση του 
ΥΕΝ. Στη περίπτωση αυτή ο πλοιοκτήτης του αναπληρω¬ 
ματικού σκάφους αναλαμβάνει τις υποχρεώσεις του αναδό- 
Χ0υ ' 

β) Να διατηρηθεί καθ’ όλη τη διάρκεια της μισθωτικής 
περιόδου το συμβατικό σκάφος στη προβλεπόμενη από τη 
σύμβαση και τους όρους διενέργειας της μίσθωσης, κατά¬ 
σταση. 

γ) Να εκτελεί με συνέπεια και ακρίβεια τα δρομολόγια, 
ανταποκρινόμενος στις ημερομηνίες, στις ώρες (εφόσον προ- 
βλέπονται) και τον αριθμό, όπως καθορίζονται από την 
αρμόδια ταχυδρομική Υπηρεσία. Με αίτηση του ενδιαφερό- 
μενου ανάδοχου μπορεί να εγκρίνονται από την αρμόδια 
Λιμενική Αρχή, σύμφωνα με τις διατάξεις του ΠΔ 814 
1974 (ΦΕΚ 359Α/74) και ελεύθερες προσεγγίσεις του σκά¬ 
φους που δεν περιλαμβάνονται στα άγονα δρομολόγια, εφό¬ 
σον με αυτές δεν επηρεάζεται η εκτέλεση των άγονων δρο¬ 
μολογίων. Στη περίπτωση αυτή ο προϊστάμενος της Λι¬ 
μενικής Αρχής συνεννοείται με την αρμόδια Ταχυδρομική 
Υπηρεσία. 

δ) Να φροντίζει για τη μεταφορά των ταχυδρομικών σάκ- 
κων, φακέλλων, δεμάτων και λοιπών αντικειμένων τα οποία 
πρέπει να ασφαλίζει και να τα τοποθετεί σε ιδιαίτερο δια¬ 
μέρισμα κλεισμένο και ασφαλισμένο. Να μεριμνά για τον 
εφοδιασμό του σκάφους με κατάλληλα αδιάβροχα για την 
προστασία των ταχυδρομικών αποστολών σε περιπτώσεις 
δυσμενών καιρικών συνθηκών* 

ε) Μα παραδίδει ιδιοχείρως ή με εξουσιοδοτημένο εκ¬ 
πρόσωπό του μετά έγκριση αυτού από τη τοπική ταχυδρο¬ 
μική Υπηρεσία, χωρίς πρόσθετη αποζημίωση, τα ταχυ¬ 
δρομικά δέματα και γενικά τα υλικά της Ταχυδρομικής 
Υπηρεσίας με απόδειξη στα κατά τόπους ταχυδρομικά Γρα¬ 
φεία, ή Πρακτορεία ή σε έλλειψη αυτών στον προ του συνή¬ 
θους τόπου αγκυροβολιάς χώρο. Η εκφόρτωση των ταχυ¬ 
δρομικών αντικειμένων πρέπει να γίνεται αμέσως με τον 
κατάπλου του σκάφους και πριν την αποβίβαση επιβατών 
ή την εκφόρτωση άλλων εμπορευμάτων. Η παράδοση και 
παραλαβή των ταχυδρομικών αποστολών γίνεται με υπο¬ 
γραφή συνοδευτικών καταστάσεων που οι ανάδοχοι εφο¬ 
διάζονται από την ταχυδρομική Υπηρεσία. Εφόσον η Τα¬ 
χυδρομική Υπηρεσία ορίζει δικό της όργανο ή εργολάβο 
για τη παράδοση και παραλαβή του Ταχυδρομικού υλικού 

στο σκάφος, οι υποχρεώσεις του ανάδοχου αρχίζουν και τε¬ 
λειώνουν από την παραλαβή στη παράδοση του υλικού. 

στ) Να μη παρουσιάζει, αλλοιώνει, ρυπαίνει ή οπωσδή¬ 
ποτε καταστρέφει τα προς μεταφοράν ταχυδρομικά δέματα, 
αντικείμενα ή υλικά. 

ζ) Να δέχεται δωρεάν κατά ταξείδι τη μεταφορά δύο (2) 
υπαλλήλων της ταχυδρομικής υπηρεσίας που διακινούνται 
στη γραμμή κατά την εκτέλεση των καθηκόντων τους. 

η) Να συμμορφώνεται προς τις ισχύουσες ή εκδοθησό- 
μενες κατά τη διάρκεια της μισθωτικής περιόδου οδηγίες 
ή κανονισμούς της ταχυδρομικής υπηρεσίας για ασφαλή 
και έγκαιρη μεταφορά των ταχυδρομικών γενικά αποστο¬ 
λών. 

θ) Να μη μεταφέρει επιστολές ή άλλα αντικείμενα που 
υπάγονται στο ταχυδρομικό μονοπώλιο, για επίδοση στους 
παραλήπτες ή κατάθεση στο ταχυδρομείο, έστω και αν επι- 
κολλήσει σ’ αυτά το γραμματόσημο που αναλογεί, εκτός 
εάν έχει ειδική άδεια της Ταχυδρομικής Υπηρεσίας. 

XIII. Κυρώσεις: 

22. Εφόσον ο ανάδοχος άγονης ταχυδρομικής γραμμής 
υποπέσει σε παράβαση των υποχρεώσεών του που περιλαμ¬ 
βάνονται στον προηγούμενο όρο και ειδικώτερα : 

α) Ακινητοποιήσει το σκάφος του περισσότερο από οχτώ 
(8) συνεχείς ημέρες ή δεν εκτελέσει τρία (3) συνεχή δρομο¬ 
λόγια χωρίς να μεριμνήσει για την αντικατάστασή του, έστω 
και άν αυτή πραγματοποιηθεί με μέμιμνα του ΥΕΝ μετά από 
πρόταση της τοπικής Λιμενικής Αρχής. 

β) Δεν διατηρεί το σκάφος στην κατάσταση που προβλέ¬ 
πουν οι όροι της σύμβασης μίσθωσης και 

γ) Δεν εκτελεί με συνέπεια και ακρίβεια τα καθοριζόμενα 
δρομολόγια, επιβάλλονται οι εξής κυρώσεις, οι οποίες είναι 
ανεξάρτητες της περικοπής μισθώματος ή άλλων ποινικών 
και πειθαρχικών κυρώσεων. 

23. Για παράβαση της περίπτωσης όρου 22α : 

α) Απο την αρμόδια Λιμενική Αρχή επιβάλλεται πρόστιμο 
μέχρι δέκα χιλιάδων (10.000) δραχμών υπέρ του δημοσίου 
εισπραττόμενο κατά τις διατάξεις περί δημόσιων εσόδων. 

β) Εχόσον η ακινησία οφείλεται σε δυσμενείς καιρικές 
συνθήκες μετά πιστοποίηση από τη Λιμενική Αρχή, δεν επι¬ 
βάλλεται πρόστιμο. 

γ) Εφόσον η ακινησία οφείλεται σε μηχανική βλάβη ή 
ατύχημα δεν επιβάλλεται πρόστιμο, εφόσον όμως παρέλθει 
το χρονικό διάστημα των οκτώ (8) ημερών ή τριών συνεχών 
δρομολογίων, επιβάλλεται πρόστιμο εάν ο ανάδοχος δεν με- 
ριμνήσει για την αντικατάσταση του σκάφους. 

δ) Ανεξάρτητα από τα παραπάνω το ΥΕΝ στις περιπτώ¬ 
σεις α και γ του παρόντα όρου μπορεί να μισθώνει σκάφος 
με απευθείας ανάθεση για προσωρινή εξυπηρέτηση της γραμ¬ 
μής και ειδικώτερα : 

1. Στη περίπτωση α του παρόντα όρου από την έναρξη 
της αδικαιολόγητης ακινησίας του σκάφους. Εφόσον η δα¬ 
πάνη είναι μεγαλύτερη ο πρώτος ανάδοχος είναι αστικά υπεύ¬ 
θυνος για την καταβολή της διαφοράς. 

2. Στη περίπτωση γ του παρόντα όρου από την ακινησία 
του σκάφους ή μετέπειτα με διακανονισμό της δαπάνης, σύμ¬ 
φωνα με την παραπάνω (α) υποπερίπτωση. 

24. Για παράβαση της περίπτωσης β του όρου 22 : 

α) Η αρμόδια Λιμενική Αρχή παρέχει εύλογη προθεσμία 
όχι μεγαλύτερη των είκοσι (20) ημερών προς τον ανάδοχο 
για να προβεί στην αποκατάσταση των προσόντων του σκά¬ 
φους, επιβάλλουσα συγχρόνως πρόστιμο μέχρι δέκα χιλιάδων 
(10.000) δραχμών υπέρ του Δημοσίου εισπραττόμενο σύμ¬ 
φωνα με τις διατάξεις περί Δημοσίων εσόδων. 

β) Αφού παρέλθει άπρακτη η παραπάνω προθεσμία παρέ¬ 
χεται νέα δέκα (10) ημερών και επιβάλλεται πρόστιμο δι¬ 
πλάσιο του προηγούμενου 

25. Για παράβαση της περίπτωσης γ του όρου 22 : 


α) Εφόσον η παράβαση δεν οφείλεται στη περίπτωση α 
του όρου 22 για την οποία προβλέπονται ίδιες κυρώσεις επι¬ 
βάλλεται από τη Λιμενική Αρχή πρόστιμο πάλι μέχρι δέκα 
χιλιάδες (10.000) δραχμές ανάλογα με τη βαρύτητα της πα¬ 
ράβασης. 

β) Σε περίπτωση υποτροπής το πρόστιμο διπλασιάζεται 
και εισπράττεται πάντα σύμφωνα με τις διατάξεις περί Δη¬ 
μοσίων εσόδων. 

26α) Για κάθε παράβαση των υποχρεώσεων του αναδόχου 
που αναφέρονται στις παράγρ. δ, ε, στ, ζ,η και θ του όρου 21 
επιβάλλεται με απόφαση της περιφερειακής Μονάδας Διοί¬ 
κησης ΕΛ-ΤΑ κοινοποιούμενης στο αρμόδιο Δημόσιο Ταμείο 
και Λιμενική Αρχή, πρόστιμο πένεε χιλιάδων (5.000) μέχρι 
δέκα χιλιάδων (10.000) δραχμών, υπέρ του Δημοσίου ανά¬ 
λογα με τη βαρύτητα της περίπτωσης. 

β) Σε περίπτωση πρώτης υποτροπής το πρόστιμο δι¬ 
πλασιάζεται και δεύτερης τετραπλασιάζεται. 

γ) Ειδικά για τις παραβάσεις της περίπτωσης στ του 
όρου 21 ο Προϊστάμενος της περιφερειακής Μονάδας των 
ΕΛ-ΤΑ με απόφασή του καταλογίζει στον ανάδοχο την ολική 
αξία ή μέρος της αξίας των αλλοιωθέντων, φθαρέντων ή χα- 
θέντων αντικειμένων. Η αξία αυτή καθορίζεται και εισπράτ- 
τεται σύμφωνα με τα ισχύοντα στη ταχυδρομική υπηρεσία 
σε ανάλογες περιπτώσεις. 

Κατά των επιβαλλομένων από τα ΕΛ-ΤΑ προστίμων χω- 
ρεί έφεση εντός δεκαημέρου από την κοινοποίηση της σχε¬ 
τικής απόφασης. 

Στην έφεση αποφαίνεται αμετάκλητα ο Υπουργός Μετα¬ 
φορών και Επικοινωνιών στον οποίο υποβάλλεται με όλα 
τα στοιχεία της υπόθεσης και γνωμοδότησης της περιφε¬ 
ρειακής Μονάδας ΕΛ-ΤΑ που επέβαλε την ποινή με κοινο¬ 
ποίηση στο αρμόδιο Δημόσιο Ταμείο. 

27. Για κάθε παράβαση των υποχρεώσεων του αναδόχου 
του όρου 21, ο Προϊστάμενος της Λιμενικής Αρχής αναφέρει 
στο ΥΕΝ, περιγράφοντας το είδος της παράβασης και εάν 
διαπράχθηκε για πρώτη φορά η καθ’ υποτροπή. Για τις περι¬ 
πτώσεις του όρου 2Τ, α, β,γ ο ανάδοχος μέσα σε πέντε (5) 
ημέρες από της κοινοποίησης σ’ αυτόν της απόφασης επι¬ 
βολής προστίμου, μπορεί να προσφύγει μέσω της Λιμενικής 
Αρχής, στο ΥΕΝ. Ο Προϊστάμενος της Λιμενικής Αρχής 
μέσα σε τρεις (3) ημέρες υποβάλλει το φάκελλο της υπόθεσης 
στο ΥΕΝ κοινοποιώντας τη σχετική αναφορά στο Δημόσιο 
Ταμείο που είχε αποσταλεί και η απόφαση επιβολής του 
προστίμου. Ο Υπουργός Εμπορικής Ναυτιλίας, μέσα σε 
τριάντα (30) ημέρες από την ημερομηνία άσκησης της έφεσης 
μετά γνωμοδότηση της ΓΕΑΣ, αποφαίνεται τελεσίδικα δυνά- 
μενος να μειώσει ή απαλείψει αλλά και να αυξήσει το πρόστιμο 
μέχρι το προβλεπόμενο όριο εφόσον αυτό δεν εξαντλήθηκε 
από τον Ποϊστάμενο της Λιμενικής Αρχής. Η απόφαση του 
ΥΕΝ από της κοινοποίπησής του στο Δημόσιο Ταμείο γί¬ 
νεται εκτελεστή αφού έχει αναβληθεί μέχρι τότε η εκτελεση 
της πρωτοβάθμιας απόφασης του προϊσταμένου της Λιμενι¬ 
κής Αρχής. 

XIV. Χρόνος καταβολής Μισθώματος : 

28. Το μίσθωμα που οφείλεται στον ανάδοχο καταβάλ¬ 
λεται στο τέλος κάθε δεδουλευμένου μήνα με έκδοση χρημα¬ 
τικού εντάλματος από τα κατά τόπους Δημόσια Ταμεία. 

XV. Περικοπή Μισθώματος. 

29. Για κάθε περίπτωση μη πραγματοποιήσεως εγκεκρι¬ 
μένων δρομολογίων ή προσεγγίσεων, ανεξάρτητα αν οφεί¬ 
λεται σε υπαιτιότητα ή μη του ανάδοχου και άσχετά από τις 
τυχόν επιβαλλόμενες κυρώσεις από άλλες διατάξεις, γίνεται 
περικοπή μισθώματος ως εξής : 

α) Για μη ολοκλήρωση δρομολογίων περικόπτεται το χρη¬ 
ματικό ποσό που αντιστοιχεί σ’ αυτό. Για τον υπολογισμό 
της περικοπής διαιρείται η μηνιαία αποζημίωση με τον αριθμό 
των υποχρεωτικών για τη περίοδο αυτή δρομολογίων. Τοπη- 
λίκον που προκύπτει αποτελεί το για κάθε δρομολόγιο οφει- 

λόμενο μίσθωμα, οπότε περικόπτεται ποσό ίσο με τον αριθμό 
των μη εκτελεσθέμτων δρομολογίων. 

β) Για μη προσέγγιση σε λιμάνι άγονης γραμμής περι¬ 
κόπτεται ποσό ανάλογο με τη μιλλιομετρική αποζημίωση. 
Το ποσό της μιλλιομετρικής αποζημίωσης βρίσκεται με τη 
διαίρεση του κατά δρομολόγιο μισθώματος με τον αριθμό 
των μιλλίων του δρομολογίου. 

XVI. Έκπτωση Αναδόχου : 

30. Ανεξάρτητα των προβλεπομένων κυρώσεων στο Κε¬ 
φάλαιο XIII, ο ανάδοχος κηρύσσεται έκπτωτος απο την άγονη 
ταχυδρομική γραμμή που εξυπηρετεί εφόσον : 

α) Παραβεί τον όρον 21 (περίπτωση α) 

Η έκπτωση γίνεται εφόσον ο ανάδοχος δεν μερίμνησε για 
την αντικατάσταση του σκάφους του εάν η ακινησία περάσει 
τις οκτώ (8) ημέρες ή τα τρία (3) συνεχή δρομολόγια. Η 
έκπτωση γίνεται μετά απο αναφορά της Αιμενικής Αρχής 
με απόφαση του Υπουργού Εμπορικής Ναυτιλίας, κατόπιν 
γνώμης της ΓΕΑΣ. Εφόσον η μη εκτέλεση των δρομολογίων 
οφείλεται σε δυσμενείς καιρικές συνθήκες, δεν χωρεί έκπτωση. 

β) Παράβαση όρου 21 (περιπτ. β και γ). 

Μετά την εξάντληση των κυρώσεων του Κεφαλαίου XIII 
αναφορικά με τις παραπάνω παραβιάσεις η έκπτωση γί¬ 
νεται μετά από αναφορά του προϊσταμένου της Λιμεν. Αρχής, 
με απόφαση του Υπουργού Εμπορικής Ναυτιλίας, κατόπιν 
γνώμης της ΓΕΑΣ. 

γ) Παράβαση όρου 21 (περιπτ. δ,ε, στ, ζ, η και θ): 

Μετά εξάντληση των κυρώσεων του Κεφάλαιου XIII η έκ¬ 
πτωση χωρεί μετά αναφορά της Λιμενικής Αρχής με από¬ 
φαση του Υπουργού Εμπορικής Ναυτιλίας κατόπιν γνώμης 
της ΓΕΑΣ. 

31. Στις περιπτώσεις του προηγούμενου όρου που προβλέ- 
πονται οι εκπτώσεις ο Υπουργός Εμπορικής Ναυτιλίας μετά 
γνώμη της ΓΕΑΣ εφόσον από τις ειδικές συνθήκες προβλέ- 
πεται ότι και με τη διενέργεια και νέου μειοδοτικού διαγωνι¬ 
σμού δεν θα εξευρεθεί άλλο σκάφος, μπορεί να μην επιβάλει 
έκπτωση του ανάδοχου. Σ’ αυτή τη περίπτωση μπορεί να 
επαναλαμβάνεται τρις ή σειρά των καρά περίπτωση προβλε¬ 
πομένων προστίμων κατά το κεφάλαιο XIII της παρούσας 
για κυρώσεις. 

32. Έκπτωση μπορεί να επιβληθεί από τον Υπουργό 

Εμπορικής Ναυτιλίας μετά πρόταση της Υπηρεσίας και μετά 
γνώμη της ΓΕΑΣ,εάν διενεργηθούν επανειλλημένες περικοπές 
μισθώματος (Κεφάλαιο XV) εφόσον από αυτές προκύπτει 
καθ’ υποτροπή βαρεία αμέλεια του ανάδοχου στη καλή εκ¬ 
πλήρωση των υποχρεώσεών του. , 

XVII. Φόροι -Τέλη Κρατήσεις κ.λπ. 

33. Ο ανάδοχος υποχρεούται στη καταβολή των νόμιμων 
φόρων, κρατήσεων και τελών χαρτοσήμου. Επίσης επιβάλ¬ 
λεται κράτηση 2% στα καταβαλλόμενα μισθώματα υπέρ του 
Ταμείου Πρόνοιας Δημοσίων Υπαλλήλων (Τ.Π.Δ.Υ.). 

XIX. Ειδικοί όροι : 

34. Στις προκηρύξες για δημόσιους μειοδοτικούς διαγω¬ 
νισμούς για μίσθωση άγονων ταχυδρομικών γραμμών δεν 
μπορεί να περιληφθούν όροι που είναι σε αντίθεση με τους 
όρους της παρούσας. 

XX. Έναρξη Ισχύος. 

35. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και καταργεί την 91104/75/ 
29.11.1975 προγενέστερη. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Πειραιάς, 19 Μαίου 1986 
Ο Υπουργός 

ΣΤΑΘΗΣ ΑΛΕΞΑΝΔΡΗΣ 


ΑριΔ. 50049/50/70 (2) 


Ανασυγκρότηση Επιτροπών αρμοδιότητας του Ναυτικού 
Επιμελητηρίου της Ελλάδος 

Ο ΥΠΟΥΡΓΟΣ ΕΜΠ. ΝΑΥΤΙΛΙΑΣ 
Έχοντας υπόψη : , 

α) Το άρθρο 18 παρ. 3 εδ. β του Ν. 989/79 «περί τροπο- 
ποιήσεως και συμπληρώσεως των περί Ν.Ε.Ε. ισχυουσών 
διατάξεων». 

β) Το άρθρο 6 της με αρ. 145054/6/82/23.6.82 Κοινής 
απόφασης Υπουργών Προεδρίας Κυβερνήσεως και Εμπορι¬ 
κής Ναυτιλίας «περί διατήρησης Συλλογικών Οργάνων Γνω- 
μοδοτικής και αποφασιστικής αρμοδιότητας των Ν.Π.Δ.Δ. 
εποπτείας Υ.Ε.Ν.». 

γ) Το με αριθ. 1250/21.3.86 έγγραφο του Ν.Ε.Ε. με το 
οποίο μας διαβιβάσθηκε απόσπασμα πρακτικών της με αρ. 
2/5.3.86 Συνεδρίασης του Δ.Σ. του Ν.Ε.Ε., 

δ) Το με αρ. 1413/2.4.86 έγγραφο του Ν.Ε.Ε. με το οποίο 
μας διαβιβάσθηκε απόσπασμα πρακτικών της με αρ. 2/5.3.86 
Συνεδρίασης του Διοικητικού Συμβουλίου του Ν.Ε.Ε., απο¬ 
φασίζουμε : 

1. Εγκρίνουμε τις αποφάσεις που έλαβε το Διοικητικό 
Συμβούλιο του Ν.Ε.Ε. για την ανασυγκρότηση των Μονίμων 
Επιτροπών αρμοδιότητας του Ναυτικού Επιμελητηρίου της 
Ελλάδος ως κατωτέρω 

Α) Μόνιμη Εκτιμητική Επιτροπή παρακολούθησης των 
τιμών των πλοίων κατά κατηγορίας : 

1. Για την ποντοπόρο φορτηγό ναυτιλία ξηρού και υγρού 
φορτίου και τα πλοία τακτικών γραμμών 4.500 κοχ και άνω. 

Τακτικά μέλη : I. Γκούμας - Ν. Ευθυμίου - Γ. Φουστάνος 

Αναπληρωματικά μέλη : Δ. Νομικός, Γ. Μ. Δρακόπουλος, 
Ν. Παράσχης. 

Εισηγητής ορίζεται ο τακτικός υπάλληλος του Ν.Ε.Ε. με 
βαθμό 6ο Π. ΜΠΑΛΟΓΛΟΥ. 

2. Για την μεσογειακή φορτηγό ναυτιλία ξηρού και υγρού 
φορτίου 501 - 4.500 κοχ. 

Τακτικά μέλη : Σπ. Αλεξανδράτος, Γ. Κουρεμένος, Εμ. 
Κουτσόφιος. 

Αναπληρωματικά μέλη : Μιχ. Σαρλής, Χρ. Μανωλάς, Στ. 
Ρούσσος. 

Εισηγητής ορίζεται ο τακτικός υπάλληλος του Ν.Ε.Ε. με 
βαθμό 8ο κ. I. ΑΡΒΑΝΙΤΙΔΗΣ 

3. Για την ακτοπλοούσα φορτηγό και ιστιοφόρο ναυτι¬ 
λία (Μ/δ - Π/Κ - Ι/Φ) 20,51 - 499 κοχ. 

Τακτικά μέλη : Κ. Λαδογιάννης, Βασ. Παπουτσογλου - 
Ευστ. Σκλαβενίτης. 

Αναπληρωματικά Μέλη : Κ. Μουζάκης, Δ. Παπαγεωρ- 
γίου, I. Σκούρας. 

Εισηγητής ορίζεται η τακτική υπάλληλος του Ν.Ε.Ε. με 
βαθμό 7ο Σ. Ευστρατόγλου. 

4. Για την επιβατηγό ναυτιλία γενικά : 

Τακτικά μέλη : Κ. Ρί^γας, Αντ. Γιαννουλάτος, Γερ. 
Στρίντζης. 

Αναπληρωματικά Μέλη : Μ. Σιγάλας, Αρ. Καραγεωργης 

Φρ. Φραγκουδάκης. 

Εισηγητής ορίζεται η τακτική υπάλληλος του Ν.Ε.Ε. με 
βαθμό 6ο Βασ. Πατερομιχελάκη. 

5. Σκάφη αναψυχής κ.λ.π. 

Τακτικά μέλη : Γ. Βερνίκος, I. Κόσκορος, Π. Τσαφος. 

Αναπληρωματικά Μέλη :,Ι. Χατζάκης, Οδ. Εσκιτζογλου, 
Ανδρ. Ερμογένης. 

Εισηγητής ορίζεται ο Δ/ντής του Ν.Ε.Ε. Γ. Καπανταϊδα- 
κης. 

6. Για τα ρυμουλκά, ναυαγοσωστικά, αλιευτικά, φορτη¬ 
γίδες κ.λ.π. 

Ταχτικά μέλη : Ν. Τσαβλίρης, Λ. Γ. Μάτσας, Δ. Βερνίκος. 

Αναπληρωματικά μέλη : Ξεν. Κωνσταντινίδης, Γερ. Ν. 
Δρακόπουλος, Ν. Δ. Βερνίκος. 

Εισηγητής ορίζεται η Τμηματάρχης Α' Ν.Ε.Ε. Ζην. 
Κλαδάκηη. 

Β) Μόνιμη Επιτροπή Μελέτης Ναυτιλιακών θεμάτων 
(Νομική). 

Από τους Κ. Ανδρεόπουλο (Πρόεδρο), Κ. Αποστολάκη, 
Ν. Γεωργαντόπουλο, Φ. Δημητρίου, Γ. Ησαία, Γ. Θεοδωρα- 
κόπουλο, Κ. Κατσιγέρα, Γ. Κολτσιδόπουλος, Δ. Κοπανίτσα, 
Ε. Μητρέλια, I. Περράκη, Δ. Σαβράμη, Κ. Σαπουνάκη, Π. 
Σωτηρόπουλο, Γρ. Τιμαγένη, Π. Χαρακιάδη, Δ. Χρυσοχόο. 

Γ. Μόνιμη Επιτροπή Μελέτης Τεχνικών θεμάτων Ναυ¬ 
τιλίας (Τεχνική). 

Από τους Α. Ερμογένη (Πρόεδρο), Ν. Βαρβάτε, Α. Ευ- 
δαίμω, Ο. Κασιώτη, I. Κόσκωρο (Προεδρεύων) Γ. Μαρ- 
κογιάννη, Δ. Μελισσήνο, Θ. Μπουφούνο, Α. Παπαγεωργίου- 
Λόμπου, Κ. Παπαγιαννούλη, Ν. Παπαδόπουλο, Ν. Πετρογ- 
γόνα, I. Σημαντήρα, Σ. Στεφάτο, Γ. Τάττο, Στ. Τριαντα- 
φυλλάκη, Λ. Φαφάλιο, Α. Χατζηκώστα, Γ. Πατέρα, Ν. Πα- 
ράσχη. 

Δ) Μόνιμη Επιτροπή Ναυτιλιακής Πολιτικής. 

Από τους Β. Κούτση (Πρόεδρο), Γ. Φουστάνο (Προε¬ 
δρεύων), Γ. Ανδρεάδη, Κ. Αποστολάκη, Ν. Α. Βερνίκο, Μ. 
Σάρλη, Α. Κυρτάτα, Σ. Μαρινάκη, Κ. Παπαγιαννούλη Σ. 
Πλυτζανόπουλο, Κ. Ρίγγα, Στ. Τριαν.ταφυλλάκη, Ερασμία 
- Μαρία Μαρκαντωνάκη, Ζ. Ξένιο. 

Η αμοιβή των μελών και εισηγητών των πιο πάνω Επι¬ 
τροπών καθορίζεται σύμφωνα με τις διατάξεις του Ν. 754/ 
1978 σε συνδυασμό με το άρθρο 18 του Ν. 150/84 «περί 
ενιαίου μισθολογίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Μαΐου 1986 

Ο Υπουργός 
Σ. ΑΛΕΞΑΝΔΡΗΣ 


Αρ«8. 3334 (3), 


Τροποποίηση αποφάσεως σχετικά με τη συγκρότηση του 

Διοικητικού Δικαστηρίου Στρατιωτικών Επιτάξεων. 

Ο.ΝΟΜΑΡΧΗΣ ΑΤΤΙΚΗΣ 
Έχοντας υπόψη : 

1. Τις αποφάσεις Νομ. Αττικής 7842/1984 και 9518/ 
1985 σχετικά με τη συγκρότηση και τη θητεία των μελών 
του Διοικητικού Δικαστηρίου Στρατιωτικών Επιτάξεων. 

2. Τα έγγραφα Φ. 851/3/33070/Σ. 150/19.3.1986 της 
ΣΔΑ και Α. 2688/29/31.3.1986 του Υπουργείου Οικονομι¬ 
κών με τα οποία προτείνονται νέα μέλη του παραπάνω Δικα¬ 
στηρίου, σε αντικατάσταση αυτών που μετέχουν σήμερα, 
αποφασίζουμε : 

Τροποποιούμε την απόφαση 7842/1984 της Νομαρχίας, 
όπως αυτή τροποποιήθηκε με την όμοια 9518/1985 και ορί¬ 
ζουμε μετά από τις σχετικές προτάσεις της ΣΔΑ και του 
Υπ. Οικ. να συμμετέχουν στο Διοικητικό Δικαστήριο Στρα¬ 
τιωτικών Επιτάξεων, οι παρακάτω ως τακτικά και αναπλη¬ 
ρωματικά μέλη αντίστοιχα : 

Τακτικά : 

Αθανάσιος Θέμελης, ΓΙρωτοδίκης Αθηνών. 

Θεόδωρος Μητσόπουλος, Πρωτόδικης Αθηνών. 

Ιωάννης Μαρκόπουλος, Τ/χης του ΚΤΣΑ. 

Γεώργιος Σφελινιώτη, Τ/χης του ΚΤΣ/ΣΔΑ 

Ανδρέας Μάνου, Οικονομικός Έφορος Α' Οικονομικής 
Εφορίας Αθηνών. 

2. Αναπληρωματικά : 

Φαίδωνας Ησαΐας, Πρωτοδίκης Αθηνών. 

Ελευθέριος Ροΐδης, Πρωτοδίκης Αθηνών. 

Νικόλαος Ζαΐρης, Πρωτοδίκης Αθηνών. 

Δανιήλ Βαβάτσης Τ/χης του ΚΤΣΑ. 

Στέφανός Βουδούρης, Λ/γος του Ε' ΕΛΔΑΠ. 


Βασίλειος Σκόρδος, Διευθυντής, με 2ο βαθμό του Κλά¬ 
δου ΑΤΙ Εφοριακού. 

Νίκος Χριστόπουλος, Διευθυντής, με 2ο βαθμό του Κλά¬ 
δου ΑΤΙ Εφοριακού. 

Γεώργιος Μανουσάκης, Διευθυντής με 3ο βαθμό του 
Κλάδου ΑΤΙ Εφοριακού. 

Με την παρούσα απόφαση αντικαθίστανται, αντίστοιχα, 
τα παρακάτω μέλη : 

1. Τακτικά : 

Ιωάννης Λιθαδιώτης, Σ/χης του Ε' ΕΑΔΑΠ. 

Ιωάννης Ζάχος Σ/χης του Ε' ΕΑΔΑΠ. 

2. Αναπληρωματικά : 

Χρήστος, Σαρχάνης Σ/χης της ΣΥΚΕΑ 

Νικόλαος Βορρές Λ/χος του ΚΕΔΒ 

Γρηγόριος Καλοκαιρινός, Υπάλληλος Υπουργείου Οικονο¬ 
μικών. 

Γεώργιος Παπανδρέου, Υπάλληλος Υπουργείου Οικονο¬ 
μικών. 

Φωτεινή Κατσούλη, Υπάλληλος Υπουργείου Οικονομικών. 

Χρέη Γραμματέα θα εκτελεί η Αλεξάνδρα Τσαγκόζη 
υπάλληλος της Δ/νσης Εσωτερικών του Κλάδου ΑΤΙ με 6ο 
βαθμό. 

Ο χρόνος της θητείας των παραπάνω τακτικών και αναπλη¬ 
ρωματικών μελών ορίζεται μέχρι 9 Οκτωβρίου 1986. 

Κάθε προηγούμενη για το ίδιο θέμα απόφασή μας παύει να 
ισχύει από της υπογραφής της παρούσης. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Μαΐου 1986 
Ο Νομάρχης 

ΘΑΝΑΣΗΣ Δ. ΤΣΙΜΠΟΥΚΗΣ 


Λρι·3. 9371· (4) 


Έγρισς προσωρινής πρόσληψης τεσσάρων φυλάκων στο 
Εθνικό Οργανισμό Φαρμάκων. 

Ο ΝΟΜΑΡΧΗΣ ΔΙΑΜΕΡΙΣΜΑΤΟΣ ΑΘΗΝΩΝ 
Έχοντας υπόψη : 

1. Τις διατάξεις α) του άρθρου 1 του Ν. 3200/55 «περί 
διοικητικής αποκεντρώσεως και τις του άρθρου μόνου του 
από 28.6.55 Β.Δ/τος». β) Των άρθρων 1 , 2 παρ. 1 και του 
Ν.Δ/τος 532 «περί συμπληρώσεως των διατάξεων περί 
διοικητικής αποκεντρώσεως του υπ’ αριθμ. 707/70 Β.Δ/τος 
και του υπ’ αριθμ. 197/72 Β.Δ/τος», γ) Του άρθρου 5 (παρ. 
1) του Ν.Δ. 1147/72 «περί διοικήσεως της Μείζονος Πρω- 
τευούσης και του υπ’ αριθμ. 804/72 Β.Δ/τος». δ) Τις δια¬ 
τάξεις του Ν. 993/79 Κεφ. Β'. 

2. Την αριθμ. 12843/8.7.82 κοινή απόφαση του Νομάρχη 
Αττικής και του Νομάρχη Διαμερίσματος Αθηνών περί 
μεταβιβάσεως αρμοδιοτήτων στο Διευθυντή του Διαμερί¬ 
σματος και Προϊσταμένους Υπηρεσιών αυτού. 

3. Το έγγραφο ΔΙα/9144/86 του Εθνικού Οργανισμού 
Φαρμάκων. 

4. Τις απρόβλεπτες και επείγουσες λειτουργικές ανάγκες 
του Εθνικού Οργανισμού Φαρμάκων. 

5. Το γεγονός ότι οι συγκεκριμένες ανάγκες δεν μπορούν 
να καλυφθούν από το υφιστάμενο μόνιμο ή με σχέση εργα¬ 
σίας Ιδιωτικού προσωπικού του Νοσοκομείου ή με απόσπαση 
προσωπικού από άλλες Υπηρεσίες, αποφασίζουμε : 

Εγκρίνουμε την προσωρινή πρόσληψη τεσσάρων (4) 
φυλάκων στον Εθνικό Οργανισμό Φαρμάκων σύμφωνα με 
την υπ’ αριθμ. 0-314/6/2.4.1986 απόφαση του Διοικητικού 
Συμβουλίου και τις διατάξεις του Ν. 993/79 Κεφ. Β' και για 
χρονικό διάστημα 8 μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1986 

Ο Νομάρχης 
κ.α.α. 

Ο Διευθυντής 
ΙΩΣΗΦ ΓΑΒΑΛΑΣ 


Αριί. 8057. 5084 (5) 

Έγκριση προσωρινής πρόσληψης προσωπικού στο Γενικό 
Νοσοκομείο Αθηνών «ΑΓΙΑ ΕΛΕΝΗ». 

Ο ΝΟΜΑΡΧΗΣ ΔΙΑΜΕΡΙΣΜΑΤΟΣ ΑΘΗΝΩΝ 
Έχοντας υπόψη : 

1. Τις διατάξεις : α) Του άρθρου 1 του Ν. 3200/55 «περ 1 
διοικητικής αποκεντρώσεως και τις του άρθρου μόνου του 
από 28.6.55 Β.Δ/τος», β) Των άρθρων 1,2 παρ. 1 και του 
Ν.Δ/τος 532 «περί συμπληρώσεως των διατάξεων περί 
διοικητικής αποκεντρώσεως του υπ’ αριθμ. 707/70 Β.Δ/τος 
και του υπ’ αριθμ. 197/72 Β.Δ/τος», γ) Του άρθρου 5 (παρ. 1) 
του Ν.Δ. 1147/72 περί διοικήσεως της Μείζονος Πρωτευού- 
σης και του υπ’ αριθμ. 804/72 Β.Δ/τος, δ) Τις διατάξεις του 
Ν. 993/79 Κεφ. Β'. 

2. Την υπ’ αριθμ. 12843/8.7.82 κοινή απόφαση του Νο¬ 
μάρχη Αττικής και του Νομάρχη Διαμερίσματος Αθηνών 
περί μεταβιβάσεως αρμοδιοτήτων στο Διευθυντή του Διαμε¬ 
ρίσματος και Προϊσταμένους Τπηρεσιών αυτού. 

3. Το έγγραφο 646/134/5.3.86 του Σπηλιοπούλειου Γένι 
κού Νοσοκομείου Αθηνών «Η Αγία Ελένη». 

4. Τις απρόβλεπτες και επείγουσες λειτουργικές ανάγκες 
του Σπηλιοπούλειου Γενικού Νοσοκομείου Αθηνών «Η 
ΑΓΙΑ ΕΛΕΝΗ». 

5. Το γεγονός ότι οι συγκεκριμένες ανάγκες δεν μπορούν 
να καλυφθούν από το υφιστάμενο μόνιμο ή με σχέση εργα¬ 
σίας Ιδιωτικού προσωπικού του Νοσοκομείου ή με απόφαση 
προσωπικού από άλλες Υπηρεσίες, αποφασίζουμε : 

Εγκρίνουμε την προσωρινή πρόσληψη ενός (1) ηλεκτρο¬ 
τεχνίτη με άδεια Γ' ειδικότητος Β' κατηγορίας, τριών (3) 
καθαριστριών, μία (1) ράπτριας και ενός (1) εμφανιστή- 
χειριστή ακτινολογικού μηχανήματος στο Γεν. Νοσοκ. Αθη¬ 
νών ΑΓΙΑ ΕΛΕΝΗ σύμφωνα με την απόφαση 3/27.2.86 
Διοικητικού Συμβουλίου και τις διατάξεις του Ν. 993/79 
Κεφ. Β' και για χρονικό διάστημα 8 μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

• Αθήνα, 30 Απριλίου 1986 

Ο Νομάρχης 
κ.α.α. 

. Ο Διευθυντής 

. ΙΩΣΗΦ ΓΑΒΑΛΑΣ 


Αρι£. 6850 (0) 


Έγκριση προσωρινής πρόσληψης ενός βιολόγου στο Γενικό 
Νοσοκομείο Αθηνών. 

Ο ΝΟΜΑΡΧΗΣ ΔΙΑΜΕΡΙΣΜΑΤΟΣ ΑΘΗΝΩΝ 
Έχοντας υπόψη : 

1. Τις διατάξεις : α) Του άρθρου 1 του Ν. 3200/55 «περί 
διοικητικής αποκεντρώσεως και τις του άρθρου μόνου του 
απο 28.6.55 Β.Δ/τος», β) Των άρθρων 1, 2 παρ. 1 και του 
Ν.Δ/τος 532 «περί συμπληρώσεως των διατάξεων περί 
διοικητικής αποκεντρώσεως του υπ’ αριθμ. 707/70 Β.Δ/τος 
και του υπ αριθμ. 19//72 Β.Δ/τος», γ) Του άρθρου 5 (παρ. 


1) του Ν.Δ. 1147/72 «περί διοικήσει» της Μείζονος Πρω- 
τευούσης και του υπ’ αριθμ. 804/72 Β.Δ/τοι», δ) Τις διατά¬ 
ξεις του Ν. 993/79 Κεφ. Β'. 

2. Την υπ’ αριθμ. 12843/8.7.82 κοινή απόφαση του Νο¬ 
μάρχη Αττικής και του Νομάρχη Διαμερίσματος Αθηνών 
περί μεταβιβάσεως αρμοδιοτήτων στο Διευθυντή του Δια¬ 
μερίσματος και Προϊσταμένους Τπηρεσιών αυτού. 

3. Το έγγραφο 4527/1986 του Γενικού Νοσοκομείου 
Αθηνών. 

4. Τις απρόβλεπτες και επείγουσες λειτουργικές ανάγκες 
του Γενικού Νοσοκομείου Αθηνών. 

5. Το γεγονός ότι οι συγκεκριμένες ανάγκες δεν μπορούν 
να καλυφθούν από το υφιστάμενο μόνιμο ή με σχέση εργα¬ 
σίας Ιδιωτικού προσωπικού του Νοσοκομείου ή με απόσπαση 
προσωπικού από άλλες Υπηρεσίες, αποφασίζουμε : 

Εγκρίνουμε την προσωρινή. πρόσληψη ενός (1) βιολόγου 
στο Νοσοκομείο Γενικό Νοσοκομείο Αθηνών σύμφωνα με την 
απόφαση 12/18.3.86 του Διοικητικού Συμβουλίου και τις 
διατάξεις του Ν. 993/79 Κεφ. Β' και για χρονικό διάστημα 8 
μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1986 

Ο Νομάρχης 
κ.α.α. 

Ο Διευθυντής 
ΙΩΣΗΦ ΓΑΒΑΛΑΣ 


Αρι·&. ΤΥ 2042 (7) 


Προσωρινή πρόσληψη τριών κλητήρων - θυρωρών - νυκτο¬ 
φυλάκων για το Κέντρο Υγείας Γενικού Νοσοκομείου 
Θηβών στο Σχηματάρι. 

Η ΝΟΜΑΡΧΗΣ ΒΟΙΩΤΙΑΣ 

Με την ΤΥ 2042/9.5.86 απόφαση της Νομάρχου Βοιω¬ 
τίας που εκδόθηκε σύμφωνα με τις διατάξεις του Ν. 993/79, 
του Ν. 1476/84 και του Π.Δ. 3/84 εγκρίνεται η προσωρινή 
και μέχρι οκτώ (8) μήνες πρόσληψη με σύμβαση εργασίας 
Ιδιωτικού Δικαίου τριών (3) κλητήρων - Θυρωρών - Γ^υκτο- 
βυλάκων για το Κέντρο Υγείας του Γενικού Νοσοκομείου 
Θηβών στο Σχηματάρι. 

Λιβαδειά, 9 Μα'ιου 1986 

Η Νομάρχης 
ΧΡ. ΧΑΡΙΣΙΟΥ 


Αρι*. ΔΥ/Δ/22617 (8), 

Έγκριση πρόσληψης προσωπικού στο Ιπποκρατειο Γενικό 
Νοσοκομείο Θεσ/νίκης. 

Ο ΝΟΜΑΡΧΗΣ ΘΕΣ/ΝΙΚΗΣ 
Έχοντας υπόψη : 

1. Τις διατάξεις του Κεφ. Β' του Ν. 993/1979 «περί του 
επί συμβάσει εργασίας ιδιωτικού δικαίου προσωπικού του 
Δημοσίου των Ο.Τ.Α. και λοιπών Ν.Π.Δ.Δ.». 

2. Τις διατάξεις της παρ. 2 του άρθρ. 12 του Ν. 1256/ 
1982. 

3. Την πράξη 17/20.3.1984 της Τριμελούς Επιτροπής 
Υπουργών. 

4. Το έγγραφο Δ2β/οικ. 6857, 30.3.1984 του Υπουργείου 
Υγείας και Πρόνοιας. 

5. Το έγγραφο 6098/12.5.1986 του Ιπποκρατείου Γε¬ 
νικού Νοσοκομείου, με τοπ οποίο μας εχει σταλεί η απόφαση 
του Δ.Σ. 9/2.4.1986 απόφαση σχετικά με την πρόσληψη 
προσωπικού. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την 16080/8.11.1985 ΕΓΚ 62 § 5 του Υπουργείου Υ¬ 
γείας Πρόνοιας, αποφασίζουμε : 

Α. Εγκρίνουμε την πρόσληψη με δμηνη σύμβαση του 
κατωτέρω προσωπικού στο Ιπποκράτειο Γεν. Νοσοκομείο 
Θεσ/νίκης, σύμφωνα με τις διατάξεις του Κεφαλ. Β' του Ν. 
993/1979 και του άρθρου 8 του Ν. 1476/1984 ήτοι : 

Δέκα (10) Μαιών του Κλάδου ΑΡ2 για κάλυψη αναγκών 
του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Μαΐον 1986 

Ο Νομάρχης 
ΝΙΚ. ΠΙΝΑΚΙΔΗΣ 


Αρ*8. ΔΥ/Δ/21787 (9) 


Έγκριση πρόσληψης προσωπικού στο Νοσοκομείο Αφρο¬ 
δισίων και Δερματικών Νόσων Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη : 

1. Τις διατάξεις του Κεφ. Β' του Ν. 993/1979 «περί του 
επί συμβάσει εργασίας ιδιωτικού δικαίου προσωπικού του 
Δημοσίου των Ο.Τ.Α. και λοιπών Ν.Π.Δ.Δ.». 

2. Τις διατάξεις της παρ. 2 του άρθρ. 12 του Ν. 1256/ 
1982. 

3. Την πράξη 17/20.3.1984 της Τριμελούς Επιτροπής Υ¬ 
πουργών. 

4. Το έγγραφο Δ2β/οικ. 6857, 30.3.1984 του Υπουργείου 
Υγείας και Πρόνοιας. 

5. Το έγγραφο 1189/6.5.1986 του Νοσοκομείου Αφροδι¬ 
σίων και Δερματικών Νόσων, με το οποίο μας έχει σταλεί 
η απόφαση του Δ.Σ. 10/30.4.1986 σχετικά με την πρόσληψη 
προσωπικού. 

6. Η 16080/8.11.1985 ΕΓΚ 62 § 5 Υπουργείου Υγείας 
Πρόνοιας και Κοιν. Ασφαλίσεων, αποφασίζουμε : 

Εγκρίνουμε την πρόσληψη με δμηνη σύμβαση του κατω¬ 
τέρω προσωπικού στο Νοσοκομείο Αφροδισίων και Δερμα¬ 
τικών Νόσων, σύμφωνα με τις διατάξεις του Κεφαλ. Β' του 
Ν. 993/1979 και του άρθρου 6 του Ν. 1476/1984 ήτοι : 


1. Τριών (3) Αδελφών Νοσοκόμων, (τριετούς, διετούς 
ή μονοετούς φοιτήσεως). 

2. Μιας (1) Επισκεπτρίας αδελφής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Μαίοιι 1986 
Ο Νομάρχης 

ΝΙΚ. ΠΙΝΑΚΙΔΗΣ 


Αρι-3. ΤΜ. ΥΓ. 2212 (10); 


Έγκριση απόφασης αριθ. 157/23 Απριλίου 1986 του Δ.Σ. 

Γενικού Νοσοκομείου Κομοτηνής. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη τις διατάξεις : 

1. α) του Ν. 3200/1955 «περί διοικητικής αποκεντρώ- 
σεως, β) του Ν. 2592/1953 και 3097/1954, γ) του Ν. 993/ 
1979 Κεφ. 13. 

2. Το αριθ. Δ2β/οικ. 6857/30.3.1984 έγγραφο Υπουρ¬ 
γείου Υγείας και Πρόνοιας, «προσλήψεις προσωπικού στα 
Ν.Π.Δ. και Ι.Δ. αρμοδιότητος Υπουργείου μας». 

3. Αριθ. 2911/6 Μαιου, 1986 αναφορά του Γενικού Νοσο¬ 
κομείου Κομοτνής, που απέστελε για έγκριση την αριθ. 157/ 
23 Απριλίου 1986 απόφαση του Δ.Σ., αποφασίζουμε : 

Εγκρίνουμε την απόφαση αριθ. 157/23 Απριλίου 1986 
Δ.Σ. Γενικού Νοσοκομείου Κομοτηνής,που αφορά την προ¬ 
σωρινή πρόσληψη μέχρι χρονικό διάστημα οκτώ (8) μηνών, 
δύο (2) εμφανιστών -χειριστών, για τις ανάγκες του ακτι¬ 
νολογικού εργαστηρίου, βάσει του Κεφ. Β αριθ. 993/79 
Νόμου. 

Τις διατάξεις του αριθ. 17/20.3.1981 απόφαση της Τρι¬ 
μελούς Επιτροπής Υπουργείου. 

Τις διατάξεις του άρθρου 9 του Νόμου 1476/84. 

Την παρ. 5.2 της αριθ. Α3/οικ. 16080 εγκ. 62/8.11.1985 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 12 Μαΐου 1986 

Ο Νομάρχης 
Ζ. ΜΠΕΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



